จักรพันธ์ เป็นอะไรลูก แม่ปล่อยโฮ รู้ข่าวเป็นมือกราดยิง ตร.รับไปเจรจา (คลิป)
แม่ปล่อยโฮ รู้ข่าว จักรพันธ์ ถมมา เป็นมือกราดยิงโคราช ตายหลายศพ ตำรวจรับตัวจากบ้านที่ชัยภูมิ ไปโคราชด่วนจากกรณี จ.ส.อ.จักรพันธ์ ถมมา ได้ใช้อาวุธปืนสงคราม กราดยิงผู้บริสุทธิ์ได้รับบาดเจ็บ และเสียชีวิตหลายราย พร้อมทั้งใช้รถยนต์ฮัมวี่ สีเขียว (ทหาร) ในการก่อเหตุหลบหนี ก่อนหลบหนีเข้าไปภายในห้างเทอร์มินอล 21 โคราช ซึ่งมีคนติดอยู่ภายในนั้นเป็นจำนวนมาก ตามข่าวที่เสนอไปแล้วนั้นล่าสุด พ.ต.อ.กฤตยา เลาประสพวัฒนาผกก.สภ.เมืองนครราชสีมาเปิดเผยกับทีมข่าวไทยรัฐออนไลน์ว่า ณ ขณะนี้ (เวลา 20.00 น.) ยังไม่สามารถจับกุมตัวคนร้ายได้ และคนร้ายยังไม่ได้ถูกวิสามัญแต่อย่างใด เบื้องต้น เจ้าหน้าที่กำลังติดตามจับกุมตัวคนร้าย ซึ่งหลบซ่อนตัวอยู่ภายในห้างเทอร์มินอล 21 โคราชอย่างไรก็ตาม เฟซบุ๊กเพจ คนล่าข่าวชัยภูมิ ได้เผยแพร่คลิป เจ้าหน้าที่ตำรวจ ได้ไปรับตัวแม่ของจ.ส.อ.จักรพันธ์ ถมมา จากบ้านใน จ.ชัยภูมิ เพื่อมุ่งหน้าไปที่เกิดเหตุ เพื่อหวังไปเกลี้ยกล่อมลูก โดยทันทีที่แม่ทราบข่าว แม่ได้แต่ปล่อยโฮ พร้อมกับร้องถามว่า จักรพันธ์ เป็นอะไรลูก โดยมีเจ้าหน้าที่เข้ามาช่วยปลอบซึ่งก็มีคนเข้าไปแสดงความคิดเห็นจำนวนมาก พร้อมระบุด้วยว่า แม่ไม่ได้รู้เรื่องกับเหตุการณ์นี้ ขออย่าว่าแม่ของผู้ก่อเหตุเลย.(ชมคลิปที่นี่)
แม่ปล่อยโฮ รู้ข่าว จักรพันธ์ ถมมา เป็นมือกราดยิงโคราช ตายหลายศพ ตำรวจรับตัวจากบ้านที่ชัยภูมิ ไปโคราชด่วน 
กราดยิงโคราช,จักรพันธ์ ถมมา,ทหารยิงประชาชน,เทอร์มินอลโคราช,จับคนร้ายกราดยิงโคราช,แม่ทหาร,กล่อมลูก,ข่าวทั่วไป